CELEX: 32013R1234
Language: hu
Date: 2013-12-02 00:00:00
Title: A Bizottság 1234/2013/EU végrehajtási rendelete ( 2013. december 2. ) az Európai Unió leginkább rászoruló személyeinek az intervenciós készletekből származó élelmiszerekkel történő ellátását célzó, a 2013-as költségvetési év terhére tagállamok rendelkezésére bocsátandó források felosztására vonatkozó terv elfogadásáról szóló 1020/2012/EU végrehajtási rendelet módosításáról

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/19
            
         A BIZOTTSÁG 1234/2013/EU VÉGREHAJTÁSI RENDELETE
   (2013. december 2.)
   az Európai Unió leginkább rászoruló személyeinek az intervenciós készletekből származó élelmiszerekkel történő ellátását célzó, a 2013-as költségvetési év terhére tagállamok rendelkezésére bocsátandó források felosztására vonatkozó terv elfogadásáról szóló 1020/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikke f) és g) pontjára,
   mivel:
   
               (1)
            
            
               A 121/2012/EU európai parlamenti és tanácsi rendelettel módosított 1234/2007/EK rendelet (2) 27. cikke révén létrehozásra került az Unió leginkább rászoruló személyei számára történő élelmiszerosztás 2012-es és 2013-as programja, amely a 2013. évi terv lezárásáig marad érvényben.
            
         
               (2)
            
            
               Az 1020/2012/EU bizottsági végrehajtási rendelet (3) elfogadta a legrászorulóbb személyeknek élelmiszerekkel történő ellátására vonatkozó tervet, és a 2013-as költségvetési év terhére felosztotta a megfelelő pénzügyi forrásokat. A 807/2010/EU bizottsági rendelet (4) 3. cikke (1) bekezdésének megfelelően az éves terv végrehajtási időszaka október 1-jén kezdődik és a következő év december 31-ig tart. A 2014-ben létrehozásra kerülő, a leginkább rászoruló személyeket támogató európai segítségnyújtási alapra – különösen a támogatás nyújtása tekintetében – történő zökkenőmentes áttérés biztosítása érdekében, valamint a Bizottsághoz Spanyolországtól, Lengyelországtól és Szlovéniától érkező kérésekkel összhangban helyénvalónak tűnik a legrászorulóbb személyeknek élelmiszerekkel történő ellátására vonatkozó 2013. évi terv végrehajtási időszakának meghosszabbítása. Az egyenlő bánásmód biztosítása érdekében a meghosszabbítást minden tagállamban alkalmazni kell.
            
         
               (3)
            
            
               A közbeszerzési eljárások ellen indított bírósági eljárások következtében Görögországban késett a közbeszerzési szerződések aláírása, és Görögország ennek megfelelően kérte a kifizetési kérelmek – az 1020/2012/EU végrehajtási rendelet 4. cikkének első bekezdésében rögzített – benyújtási határidejének meghosszabbítását. E kérelemre és Görögország nehéz pénzügyi helyzetére tekintettel indokolt a hosszabbítást engedélyezni. Az egyenlő bánásmód biztosítása érdekében az eltérést minden tagállamban alkalmazni kell. Mivel a kifizetési kérelmek benyújtási határideje szeptember 30-a volt, ezt az eltérést visszamenőleges hatállyal kell alkalmazni.
            
         
               (4)
            
            
               A kifizető ügynökségek által a kedvezményezetteknek fizetett előlegek és az előlegeknek a kedvezményezettek szintjén történő elszámolását számviteli szempontból a Bizottság éves elszámolásában kell könyvelni. A tagállamoknak ezért célszerű meghatározniuk azt a határidőt, ameddig az említett kifizetések kedvezményezettjeinek be kell nyújtaniuk a költségkimutatásokat és az előlegek kifizetéseihez kapcsolódó bizonyos egyéb információkat. Emellett helyénvaló a tagállamok részéről a Bizottság felé történő adatszolgáltatás határidejét 2014. február 1-jé ben meghatározni, ami megfelel a 885/2006/EK bizottsági rendelet (5) 7. cikke (2) bekezdésében említett számviteli információkra vonatkozó rendelkezések esetében érvényes határidőnek.
            
         
               (5)
            
            
               Az 1020/2012/EU végrehajtási rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1020/2012/EU végrehajtási rendelet a következőképpen módosul:
   
               1.
            
            
               A rendelet a következő 1a. cikkel egészül ki:
               „1a. cikk
               A 807/2010/EU rendelet 3. cikkének (1) bekezdésétől eltérve a 2013. évi élelmiszer-osztási terv végrehajtási időszaka 2014. február 28-án ér véget.”
            
         
               2.
            
            
               A 4. cikk első bekezdésének helyébe a következő szöveg lép:
               „A 807/2010/EU rendelet 9. cikkétől eltérve a 2013. évi élelmiszer-osztási terv tekintetében a kifizetés iránti kérelmet 2013. október 15-ig kell benyújtani az adott tagállam illetékes hatóságának.”
            
         
               3.
            
            
               Az 5. cikk a következőképpen módosul:
               
                           a)
                        
                        
                           az (1) bekezdés b) pontja helyébe a következő szöveg lép:
                           
                                       „b)
                                    
                                    
                                       minden intézkedést megtettek annak érdekében, hogy a végrehajtás legkésőbb 2014. február 28-án befejeződjön.”;
                                    
                                 
                     
                           b)
                        
                        
                           a cikk a következő (5a) bekezdéssel egészül ki:
                           „(5a)   A 807/2010/EU rendelet 4. cikkének (4) és (6) bekezdése értelmében kiválasztott piaci szereplők és az 1234/2007/EK rendelet 27. cikkének (1) bekezdésében említett kijelölt szervezetek az előleg kifizetését biztosító tagállam illetékes hatósága számára biztosítják az alábbi információkat:
                           
                                       a)
                                    
                                    
                                       költségkimutatás, amely költségtételenként igazolja az előlegek felhasználását a 2013. október 15-ig terjedő időszak tekintetében; és
                                    
                                 
                                       b)
                                    
                                    
                                       a 2013. október 15-én fennmaradó, fel nem használt egyenleg költségtételenkénti megerősítése.
                                    
                                 A tagállamoknak meg kell határozniuk az első albekezdésben említett információk továbbítási időpontját annak érdekében, hogy az szerepelhessen a (6) bekezdésben említett értesítésben.”;
                        
                     
                           c)
                        
                        
                           a (6) bekezdés helyébe a következő szöveg lép:
                           „(6)   A tagállamok legkésőbb 2014. február 1-ig értesítik a Bizottságot – a 885/2006/EK bizottsági rendelet (6) 7. cikkének (2) bekezdésében említett információkkal együtt – az e cikk (2) bekezdésének megfelelően 2013. október 15-ig folyósított, még le nem zárt műveletekhez kapcsolódó, még el nem számolt előlegek teljes összegéről.
                        
                     
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Az 1. cikk 2. pontját 2013. szeptember 30-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  Az Európai Parlament és a Tanács 2012. február 15-i 121/2012/EU rendelete az 1290/2005/EK és az 1234/2007/EK rendeletnek az Unió leginkább rászoruló személyei részére történő élelmiszerosztás tekintetében történő módosításáról (HL L 44., 2012.2.16., 1. o.).
   
      (3)  A Bizottság 2012. november 6-i 1020/2012/EU végrehajtási rendelete az Európai Unió leginkább rászoruló személyeinek az intervenciós készletekből származó élelmiszerekkel történő ellátását célzó, a 2013-as költségvetési év terhére a tagállamok rendelkezésére bocsátandó források felosztására vonatkozó terv elfogadásáról, valamint a 807/2010/EU rendelet egyes rendelkezéseitől való eltérésről (HL L 307., 2012.11.7., 62. o.).
   
      (4)  A Bizottság 2010. szeptember 14-i 807/2010/EU rendelete az Unió legrászorulóbb személyeinek az intervenciós készletekből származó élelmiszerekkel történő ellátására vonatkozó részletes szabályok megállapításáról (HL L 242., 2010.9.15., 9. o.).
   
      (5)  A Bizottság 2006. június 21-i 885/2006/EK rendelete az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról (HL L 171., 2006.6.23., 90. o.).
   
      (6)  A Bizottság 2006. június 21-i 885/2006/EK rendelete az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról (HL L 171., 2006.6.23., 90. o.).”